I tillegg er minst 22 drept i andre angrep i Irak torsdag.
I alt skal det ha vært elleve bilbomber i både sentrale deler og utkanten av Bagdad, ifølge kildene. Minst 120 er såret.
Tidligere torsdag slo også to selvmordsbombere til mot sivilbefolkningen. Minst 15 ble drept og 50 såret da en selvmordsbomber sprengte en lastebil i luften nord i Irak.
En annen selvmordsbomber, som var ikledd en politiuniform, sprengte et belte han hadde rundt livet. Han tok med seg fire mennesker i døden i angrepet som skjedde i en by øst for Mosul. 27 ble såret i dette angrepet.
Voldsnivået i Irak har steget kraftig etter at regjeringsstyrker stormet en sunnimuslimsk protestleir nord i Irak for et halvt år siden.
Siden begynnelsen av oktober er over 330 personer drept, mens dødstallet i september endte på 979, ifølge FN. Over 5.000 har mistet livet så langt i år.